da da da fr da da da da da da da sv nl nn it en de da da da sv da da da fy da da nl da da da da da da da en da
Marianne Borup – Læringsstile, Mange Intelligenser, Værkstedskasser – Lydrette ord
Emnet i dette læseværksted er Lydrette ord.
Børnene arbejder med ordene bl.a. ved at skulle finde forlyd og udlyd, samt at finde vokaler inde i ordet.
Børnene rimer, leger med vrøvleord, blander rigtige dyr og vrøvledyr og staver lydrette ord med tre bogstaver.
De træner også alfabetet ved at lægge det i rækkefølge på gulvet – for eksempel mens de synger en alfabetsang, som de godt kan lide. Samtidig kan de træne store eller små bogstaver.
Mens de leger sig gennem aktiviteterne, træner børnene således de forkundskaber, der kræves for læsning.
Billederne, som kommer lidt senere på måneden, viser nedenstående aktiviteter for værkstedskassen:
Bland dyr med tekst
Skriveunderlag med tekst og tal
F orud for arbejdet sammen med børnene kopieres en værkstedsliste til alle. Den udleveres sammen med en mappe og nogle stykker linjeret papir til hvert barn. Denne mappe vil være barnets arbejdsmappe, hvor barnet skriver besvarelserne til de opgaver, der måtte kræve en sådan.
Hver gang barnet er færdig med en aktivitet, skrives den aktuelle dato ud for aktiviteten på værkstedslisten. Barnet og læreren kan således holde øje med, hvor mange værkstedsaktiviteter barnet har arbejdet med – og hvor mange gange.
Mange af aktiviteterne er selvkontrollerende: Electroboards (lampen lyser kun ved korrekt svar), klemmehjul (via bogstavkoden bagpå) og viklekort (linjer bagpå) f.eks. Der er derfor basis for at vurdere individuelt, hvor mange skriftlige besvarelser der skal foreligge for hvert enkelt barns værkstedsarbejde.
Jeg har selv fundet det formålstjenligt at lade børnene nedskrive svarene (og/eller spørgsmålene) efter de fleste af aktiviteterne, for at sikre at de har læst og besvaret spørgsmålene. Det gør også, at børnene selv følger med i eget aktivitetsniveau.
Til det formål har jeg kopieret nogle af opgaverne, som eleverne derefter skriver deres besvarelser på. Øvrige besvarelser skrives på de linjerede stykker papir i mappen.
Mappen kan derfor være grundlaget for en evaluering af barnets indsats og udbytte af værkstedsarbejdet.
Marianne Borup.Designed by: Hans-Peter Ejler Larsen
Anbefal siden til en ven: